कैश फॉर वोट : सोहेल, सक्सेना पुलिस रिमांड पर  
कैश फॉर वोट केस में गुरुवार को सोहेल हिन्दुस्तानी और संजीव सक्सेना को शुक्रवार तक के लिए पुलिस रिमांड में भेज दिया गया है।
कैश फॉर वोट केस में गुरुवार को सोहेल हिन्दुस्तानी और संजीव सक्सेना को शुक्रवार तक के लिए पुलिस रिमांड में भेज दिया गया है। उन्हें तीस हज़ारी कोर्ट में पेश किया गया था। संजीव सक्सेना को रविवार को गिरफ्तार किया गया था जबकि सोहेल हिन्दुस्तानी को बुधवार को सात घंटे लंबी पूछताछ के बाद गिरफ्तार कर लिया गया। सोहेल ने पूछताछ में माना कि उसे बीजेपी के गरीब सांसदों की पहचान का काम सौंपा गया था।   सोहेल पर अमर सिंह की बात बीजेपी के सांसदों से कराने का आरोप है। अब तक कैश फॉर वोट मामले में इन्हीं दोनों लोगों की गिरफ्तारी हुई है। सुप्रीम कोर्ट की कड़ी टिप्पणी के बाद हरकत में आई दिल्ली पुलिस ने इन दोनों को गिरफ्तार किया है। दिल्ली पुलिस को एक हफ्ते के अंदर ही सुप्रीम कोर्ट में इस केस में स्टेटस रिपोर्ट भी पेश करनी है।